
7.8 The competences of the support staff rendering services related to facilities are shown to be identified and evaluated to ensure that their skills remain relevant to stakeholder needs. (มี (1) การกำหนด และ (2) การประเมินสมรรถนะของบุคลากรสายสนับสนุนที่ปฏิบัติงานด้านการให้บริการที่เกี่ยวข้องกับสิ่งอำนวยความสะดวก เพื่อให้แน่ใจว่าทักษะของบุคลากรสายสนับสนุนเหล่านั้นยังคงสอดคล้องกับความต้องการของผู้มีส่วนได้เสีย)

[bookmark: _Hlk233620663]           สำนักหอสมุดมีการแบ่งโครงสร้างการทำงานเป็น 4 แผนก และ 1 สำนักงาน คือ แผนกเทคนิค แผนกบริการ แผนกพัฒนา แผนกหอจดหมายเหตุ และสำนักงานเลขานุการ โดยกำหนดให้บุคลากรทำงานในสำนักหอสมุด มีความสามารถตอบสนองต่อความต้องการของอาจารย์และนักศึกษาที่ต้องการความช่วยเหลือในการใช้บริการห้องสมุด มีการกำหนดคุณลักษณะของบุคลากร 2 ส่วน ประกอบด้วย 
           1.บุคลากรห้องสมุดที่ทำงานด้านวิชาชีพบรรณารักษ์ โดยกำหนดสมรรถนะ ทักษะความสามารถของบุคลากร ดังนี้
              1.1 ปฏิบัติการเกี่ยวกับการบริหารจัดการสำนักงาน เช่น งานบริหารทรัพยากรบุคคล  งานบริหารงบประมาณ  งานบริหารแผนปฏิบัติงาน งานจัดระบบงาน  งานการเงินและบัญชี งานพัสดุ  งานบริหารอาคารสถานที่ งานสัญญาต่างๆ เป็นต้น
              1.2 ปฏิบัติการเกี่ยวกับงานทางด้านบรรณารักษ์และเทคโนโลยีสารสนเทศ เช่น งานจัดหาทรัพยากรสารสนเทศ  งานจัดหมวดหมู่และลงรายการ  งานบริการสารสนเทศ งานเทคโนโลยีสารสนเทศ งานจดหมายเหตุ เป็นต้น
              1.3 การให้บริการวิชาการด้านต่างๆ เช่น การให้คำปรึกษา/แนะนำแก่อาจารย์และนักศึกษา  การตอบปัญหา/ชี้แจงเรื่องต่างๆ เกี่ยวกับงานในหน้าที่ เพื่อให้สามารถได้ข้อมูลที่ถูกต้องและมีประสิทธิภาพ
              1.4 ประสานงาน/ติดต่อกับบุคคลหรือหน่วยงานต่างๆ ทั้งในและต่างประเทศ เพื่ออำนวยความสะดวกและเกิดความร่วมมือ
            2.บุคลากรที่ปฏิบัติงานเจ้าหน้าที่ห้องสมุด โดยกำหนดสมรรถนะ ทักษะความสามารถของบุคลากร ดังนี้
              2.1 ปฏิบัติงานธุรการ เช่น ทำหนังสือโต้ตอบ เตรียมการประชุม ทำรายงานการประชุม เพื่อให้การดำเนินการประชุมสำเร็จด้วยความเรียบร้อย
             2.2 อำนวยความสะดวกและให้คำแนะนำ ชี้แจงเกี่ยวกับกระบวนการและขั้นตอนการบริการต่างๆ ให้อาจารย์และนักศึกษาที่เข้าใช้บริการห้องสมุด
             2.3 จัดเก็บ บำรุงรักษาและซ่อมแซมวัสดุ อุปกรณ์ หนังสือและเอกสารต่างๆ ที่มีให้บริการของห้องสมุด
2.4 ควบคุมดูแลการใช้ และบำรุงรักษาทรัพย์สินของห้องสมุด
2.5 ประสานงานกับหน่วยงานอื่นๆ ที่เกี่ยวข้อง
สำนักหอสมุด มหาวิทยาลัยรังสิต ให้ความสำคัญกับการพัฒนาศักยภาพของบุคลากรสายสนับสนุนที่ปฏิบัติงานด้านการให้บริการทรัพยากรสารสนเทศ เทคโนโลยีสารสนเทศ และสิ่งอำนวยความสะดวกต่าง ๆ โดยมีการกำหนดสมรรถนะที่จำเป็นสำหรับการปฏิบัติงานในแต่ละตำแหน่งให้สอดคล้องกับภารกิจของหน่วยงานและความต้องการของผู้มีส่วนได้ส่วนเสีย ทั้งด้านความรู้วิชาชีพบรรณารักษศาสตร์ การให้บริการสารสนเทศ การใช้เทคโนโลยีดิจิทัล การบริหารจัดการทรัพยากรสารสนเทศ การสื่อสารและการให้คำปรึกษาแก่ผู้ใช้บริการ ตลอดจนทักษะด้านการสนับสนุนการเรียนการสอนและการวิจัย
 จากการกำหนดสมรรถนะดังกล่าว สำนักหอสมุดจัดทำแผนพัฒนาบุคลากรเพื่อให้สอดคล้องกับบทบาทหน้าที่และความรับผิดชอบของแต่ละตำแหน่ง โดยส่งเสริมให้บุคลากรเข้าร่วมการอบรม สัมมนา ประชุมวิชาการ ศึกษาดูงาน และแลกเปลี่ยนเรียนรู้ทั้งภายในและภายนอกมหาวิทยาลัย รวมถึงการเรียนรู้ผ่านระบบออนไลน์และการฝึกอบรมภายในองค์กร เพื่อพัฒนาความรู้ ทักษะ และสมรรถนะที่จำเป็นต่อการปฏิบัติงานในด้านต่าง ๆ อาทิ การบริหารจัดการทรัพยากรสารสนเทศดิจิทัล การใช้ระบบห้องสมุดอัตโนมัติและเทคโนโลยีสารสนเทศ การให้บริการสารสนเทศและการรู้สารสนเทศ (Information Literacy) การสนับสนุนการเรียนการสอนและการวิจัย การจัดการข้อมูลวิจัย การใช้เครื่องมือปัญญาประดิษฐ์ (AI) เพื่อสนับสนุนการปฏิบัติงาน ตลอดจนการพัฒนาทักษะด้านการบริการ การสื่อสาร การทำงานเป็นทีม และการบริหารจัดการคุณภาพ (สหส.R7.3.01)
[bookmark: _Hlk233622999] 	ในปีการศึกษา 2568  มีการพัฒนาบุคลากรโดยรวม 225 ครั้ง จำแนกเป็น ทางด้านวิชาชีพ 20 ครั้ง  ทางด้านการปฏิบัติงาน 86 ครั้ง  ทางด้านเทคโนโลยีสารสเทศ  13 ครั้ง  ทางด้านความปลอดภัยและสิ่งแวดล้อม  101 ครั้ง และทางด้านภาษาอังกฤษ 5 ครั้ง เฉลี่ยบุคลากรสำนักหอสมุดได้รับการพัฒนาทักษะด้านต่างๆ คนละ 10.23 ครั้ง  (สหส.R7.8.02)
สำนักหอสมุดมีการประเมินสมรรถนะและผลการปฏิบัติงานของบุคลากรเป็นประจำตามระบบการประเมินผลการปฏิบัติงานของมหาวิทยาลัย โดยพิจารณาทั้งผลสัมฤทธิ์ของงานตามตัวชี้วัดที่กำหนด (KPIs) และสมรรถนะที่จำเป็นต่อการปฏิบัติงาน รวมถึงการประเมินจากผู้บังคับบัญชา และข้อมูลสะท้อนกลับจากผู้ใช้บริการ เช่น ผลการสำรวจความพึงพอใจ ข้อเสนอแนะจากนักศึกษา อาจารย์ และบุคลากร ซึ่งข้อมูลดังกล่าวถูกนำมาวิเคราะห์เพื่อค้นหาช่องว่างของสมรรถนะ (Competency Gap) และกำหนดแนวทางการพัฒนาบุคลากรให้สอดคล้องกับบทบาทหน้าที่และความต้องการของผู้ใช้บริการที่เปลี่ยนแปลงไป ผลการประเมินสมรรถนะถูกนำมาใช้ในการวางแผนพัฒนาบุคลากรอย่างต่อเนื่อง โดยส่งเสริมให้บุคลากรเข้าร่วมการอบรม สัมมนา ประชุมวิชาการ และศึกษาดูงาน ทั้งในด้านเทคโนโลยีสารสนเทศ การบริหารจัดการห้องสมุดดิจิทัล การใช้ฐานข้อมูลอิเล็กทรอนิกส์ การสนับสนุนการวิจัย การจัดการข้อมูลวิจัย การพัฒนาทักษะการรู้สารสนเทศ (Information Literacy) ตลอดจนการพัฒนาทักษะด้านการสื่อสารและการบริการ เพื่อให้สามารถปฏิบัติงานและให้บริการได้อย่างมีประสิทธิภาพ (สหส.R7.8.03)
               ทั้งนี้สำนักหอสมุดได้สำรวจความพึงพอใจของผู้ใช้บริการห้องสมุด ประจำปีการศึกษา 2568  เครื่องมือที่ใช้ในการสำรวจมี 6 ด้าน ประกอบด้วย ด้านบุคลากรห้องสมุด  ด้านทรัพยากรสารสนเทศ   ด้านเทคโนโลยีสารสนเทศ  ด้านการเข้าถึงข้อมูลทรัพยากรสารสนเทศ  ด้านการประชาสัมพันธ์  และด้านสภาพแวดล้อมและความปลอดภัย ซึ่งแบบสำรวจทั้งหมดมีจำนวน 14 ข้อ  โดยแบบสำรวจทางด้านบุคลากรห้องสมุด จำแนกข้อคำถามเป็น 3 ข้อ คือ บุคลากรห้องสมุดมีความกระตือรือร้นและเต็มใจในการให้บริการ  บุคลากรห้องสมุดมีความรอบรู้และมีประสบการณ์ในเชิงวิชาการ และบุคลากรห้องสมุดมีบุคลิกภาพและการสื่อสารที่เหมาะสม  ผลการสำรวจด้านบุคลากรห้องสมุดโดยรวมอยู่ในระดับมากที่สุด มีค่าเฉลี่ย 4.63  โดยเรียงลำดับความพึงพอใจระดับมากที่สุด ดังนี้  บุคลากรห้องสมุดมีความกระตือรือร้นและเต็มใจในการให้บริการ มีค่าเฉลี่ย 4.67  บุคลากรห้องสมุดมีความรอบรู้และมีประสบการณ์ในเชิงวิชาการ มีค่าเฉลี่ย 4.62  และบุคลากรห้องสมุดมีบุคลิกภาพและการสื่อสารที่เหมาะสม 4.58 (สหส.R7.8.04)

รายการหลักฐาน
1. สหส.R7.8.01 แผนพัฒนาบุคลากรรายบุคคลตามภาระหน้าที่ (IDP)
2. สหส.R7.8.02 สรุปการได้รับพัฒนาทักษะด้านต่าง ๆ ของบุคลากร (จำแนกรายบุคคล) ประจำปีการศึกษา 2568
3. สหส.R7.8.03 ข้อมูลบุคลากรที่ได้เข้ารับการอบรม-สัมมนา ปีการศึกษา 2568
4. สหส.R7.8.04 สรุปผลสำรวจความพึงพอใจของผู้ใช้บริการห้องสมุด (รายด้าน) ปีการศึกษา 2568
